Η επίδραση της μετασχηματιστικής ηγεσίας στην αντιμετώπιση των στρεσογόνων παραγόντων που σχετίζονται με την εργασία και της επαγγελματικής εξουθένωσης των εκπαιδευτικών της πρωτοβάθμιας και δευτεροβάθμιας εκπαίδευσης
Creators: name: Γλάβα, Αγγελική Ηλία
Publisher: name: Aristotle University of Thessaloniki
Year: 2023
Subjects: Μετασχηματιστική ηγεσία
Στρεσογόνοι παράγοντες
Επαγγελματική εξουθένωση
Transformational leadership
Job stressors
Burnout

description: Η μετασχηματιστική ηγεσία αποτελεί ένα από τα πιο διαδεδομένα στυλ ηγεσίας και οι μελέτες για τις θετικές επιδράσεις της τόσο στον οργανισμό όσο και ίδιους τους εργαζομένους καταλαμβάνουν σημαντικό κομμάτι της υπάρχουσας βιβλιογραφίας. Σκοπός της παρούσας διπλωματικής εργασίας είναι η διερεύνηση του ρόλου της μετασχηματιστικής ηγεσίας στους στρεσογόνους παράγοντες που σχετίζονται με την εργασία και στην επαγγελματική εξουθένωση των εκπαιδευτικών της πρωτοβάθμιας και δευτεροβάθμιας εκπαίδευσης. Για τη διερεύνηση του συγκεκριμένου σκοπού επιλέχτηκε η ποσοτική μέθοδος, μέσω της χρήσης ερωτηματολογίου. Στην έρευνα, που πραγματοποιήθηκε κατά το διάστημα Σεπτεμβρίου – Νοεμβρίου του 2022, συμμετείχαν ανώνυμα 164 εκπαιδευτικοί της πρωτοβάθμιας και δευτεροβάθμιας εκπαίδευσης, από διάφορα σχολεία της Ελλάδας. Στη συνέχεια, πραγματοποιήθηκε επεξεργασία και ανάλυση των δεδομένων μέσω του στατιστικού πακέτου SPSS 25. Από τα αποτελέσματα της έρευνας προέκυψε η αρνητική επίδραση της μετασχηματιστικής ηγεσίας στο εργασιακό άγχος, στην ανησυχία και στη μοναξιά των εκπαιδευτικών, ενώ παράλληλα επιβεβαιώθηκε η άμεση αρνητική σχέση μεταξύ του συγκεκριμένου στυλ ηγεσίας, και της επαγγελματικής εξουθένωσης, χωρίς όμως να κρίνεται στατιστικά σημαντική. Επίσης, βρέθηκε θετική σχέση μεταξύ των στρεσογόνων παραγόντων και της επαγγελματικής εξουθένωσης, όπως επίσης θετική βρέθηκε να είναι και η σχέση μεταξύ της μετασχηματιστικής ηγεσίας και της ανταλλαγής πληροφοριών, ως πρακτική της διοίκησης ανθρωπίνου δυναμικού.
description: Transformational leadership (TFL) is one of the most widespread leadership styles and studies on its positive effects both on an organizational level and on the employees, occupy a significant part of the existing literature. The purpose of this thesis is to investigate the role of transformational leadership in job stressors and burnout of primary and secondary school teachers. For the needs of the thesis, the quantitative method was chosen, using a questionnaire. In the survey, which has been carried out between September and November 2022, 164 teachers of primary and secondary education, from various schools in Greece, participated anonymously. Then, the data was processed and analyzed through the statistical package SPSS 25. The results of the research first uncovered the negative effect of transformational leadership on teachers’ work stress, anxiety, and workplace loneliness, while at the same time the relationship between this specific leadership style and burnout revealed their direct negative relationship without being statistically significant though. Also, a positive relationship was found between job stressors and burnout, as well as a positive relationship between transformational leadership and information sharing, as a human resource management (HRM) practice.